Ak je do vykonania transakcie zapojená viac ako jedna osoba alebo kombinácia osôb a algoritmov, člen alebo účastník alebo klient obchodného miesta stanoví obchodníka alebo algoritmus primárne zodpovedný podľa článku 9 ods. 4 delegovaného nariadenia (EÚ) 2017/590 a v tomto poli uvedie identitu tohto obchodníka alebo algoritmu.

Oddiel C – Dátum a čas

Platný daný deň (Good-For-Day): platnosť pokynu uplynie na konci obchodného dňa, v ktorom bol zadaný do knihy objednávok.

„GTCV“ – Good-Till-Cancelled (platný do zrušenia)

Platný do zrušenia (Good-Till-Cancelled): pokyn ostáva aktívny v knihe objednávok a je vykonateľný, až kým nie je skutočne zrušený.

„GTTV“ – Good-Till-Time (platný do času)

Platný do času (Good-Till-Time): platnosť pokynu uplynie najneskôr vo vopred určenom čase v rámci aktuálneho intervalu obchodovania.

„GTDV“ – Good-Till-Date (platný do dátumu)

Platný do dátumu (Good-Till-Date): platnosť pokynu uplynie na konci stanoveného kalendárneho dňa.

„GTSV“ – Good-Till-Specified Date and Time (platný do stanoveného dátumu a času)

Platný do stanoveného dátumu a času Good-Till-Specified Date and Time): platnosť pokynu uplynie k stanovenému dátumu a času.

„GATV“ – Good After Time (platný po čase)

Platný do času (Good-Till-Time): platnosť pokynu uplynie najneskôr vo vopred určenom čase v rámci aktuálneho intervalu obchodovania.

„GADV“ – Good After Date (platný po dátume)

Platný po dátume (Good After Date): pokyn je aktívny len od začiatku vopred určeného dátumu.

„GASV“ – Good-After-Specified Date and Time (platný po stanovenom dátume a čase)

Platný po stanovenom dátume a čase (Good After Specified Date and Time): pokyn je aktívny len od začiatku vopred určeného dátumu a času.

Vykonať okamžite alebo zrušiť (Immediate-Or-Cancel): pokyn, ktorý sa vykoná po zadaní do knihy objednávok (v množstve, ktoré môže byť predmetom vykonania) a ktorého zostávajúca časť (ak nejaká je), ktorá sa nestala predmetom vykonania, neostáva v knihe objednávok.

Splň alebo zruš (Fill-Or-Kill): pokyn, ktorý sa vykoná pri zadaní do knihy objednávok za predpokladu, že celý môže byť predmetom vykonania; ak pokyn možno vykonať len čiastočne, automaticky je odmietnutý a nemožno ho preto vykonať.

„SESR“ – Good For Closing Price Crossing Session (platný pre interval obchodovania za záverečnú cenu)

Platný pre interval obchodovania za záverečnú cenu (Good For Closing Price Crossing Session): ak sa pokyn kvalifikuje pre interval obchodovania za záverečnú cenu.

„VFAR“ – Valid For Auction (platný pre aukciu)

Platný pre aukciu (Valid For Auction): pokyn je platný a môže byť vykonaný len vo fázach aukcie (ktoré môže vopred určiť člen alebo účastník obchodného miesta, ktorý pokyn zadal, napr. úvodná alebo záverečná aukcia alebo intra-denná aukcia).

„VFCR“ – Valid For Continuous Trading only (platný len pre kontinuálne obchodovanie)

Platný len pre kontinuálne obchodovanie (Valid For Continuous Trading only): pokyn je aktívny len počas kontinuálneho obchodovania.

12

Doba a čas platnosti

Tieto údaje sa týkajú časovej pečiatky odzrkadľujúcej čas, keď sa pokyn stal aktívnym alebo keď sa úplne odstránil z knihy objednávok. Platný daný deň (Good for day): dátum zadania s časovou pečiatkou bezprostredne pred polnocou. Platný do času (Good till time): dátum zadania a doba do času stanoveného v pokyne. Platný do dátumu (Good till day): stanovený dátum uplynutia platnosti s časovou pečiatkou bezprostredne pred polnocou. Platný do stanoveného dátumu a času (Good till specified date and time): stanovený dátum a čas uplynutia platnosti. Platný po čase (Good after time): dátum zadania a stanovený čas, keď sa pokyn stane aktívnym. Platný po dátume (Good after date): stanovený dátum s časovou pečiatkou bezprostredne po polnoci. Platný po stanovenom dátume a čase (Good after specified date and time): stanovený dátum a čas, keď sa pokyn stane aktívnym. Platný do zrušenia (Good till Cancel): konečný dátum a čas, keď sa pokyn odstráni v dôsledku trhových operácií. Iné: časová pečiatka pre akýkoľvek iný druh platnosti.